Diari Oficial de la Generalitat Valenciana


Sumari del DOGV 7394, del 03-11-2014 (2014/9994)

ACORD de 31 d'octubre de 2014, del Consell, de modificació de l'Acord de 29 de juliol de 2011, del Consell, de transformació de les concessions per a l'explotació del servici públic de televisió digital terrestre d'àmbit autonòmic en llicències per a la prestació del servici de comunicació audiovisual de televisió digital terrestre d'àmbit autonòmic, en relació amb el canal radioelèctric planificat a Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7394

Data del DOGV
:   03-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9994


Data del document
:   31-10-2014

Organisme emissor
:   Presidència de la Generalitat

Tipus de document
:   Acord

Anàlisi jurídica

 Descriptors 

:   * mitjà de comunicació
    * televisió
    * radiodifusió

ACORD de 31 d'octubre de 2014, del Consell, de modificació de l'Acord de 29 de juliol de 2011, del Consell, de transformació de les concessions per a l'explotació del servici públic de televisió digital terrestre d'àmbit autonòmic en llicències per a la prestació del servici de comunicació audiovisual de televisió digital terrestre d'àmbit autonòmic, en relació amb el canal radioelèctric planificat a Alacant. [2014/9994]  
El Consell, en la reunió del dia 31 d'octubre de 2014, va adoptar l'acord següent:  
Mitjançant un Acord de 29 de juliol de 2011, del Consell, es van transformar les concessions per a l'explotació del servici públic de televisió digital terrestre d'àmbit autonòmic (canal 62 a Alacant, canal 60 a Castelló i canal 57 a València) a favor de les entitats Televisión Popular del Mediterráneo, SA i Las Provincias Televisión, SA, en llicències per a la prestació del servici de comunicació audiovisual de televisió digital terrestre d'àmbit autonòmic.  
Mitjançant el Reial Decret 805/2014, de 19 de setembre, es va aprovar el Pla Tècnic Nacional de la Televisió Digital Terrestre i es regulen determinats aspectes per a l'alliberament del dividend digital. D'acord amb l'annex 2 de l'esmentat reial decret, s'ha planificat per al canal múltiple de cobertura autonòmica, en la província d'Alacant, el canal radioelèctric 25, que substituïx el canal 62, anteriorment planificat, i que figura en l'Acord de 29 de juliol de 2011, del Consell, esmentat en el paràgraf anterior.  
La disposició transitòria primera de l'esmentat Reial Decret 805/2014 establix que «les modificacions en els títols habilitants atorgats per a la prestació del servici de televisió digital terrestre que puguen derivar-se de l'aplicació d'este reial decret seran acordades, en cada moment, pels òrgans competents per al seu atorgament. En particular, les modificacions en els títols habilitants atorgats per a la prestació del servici de televisió digital terrestre que es deriven dels canvis de múltiples digitals o de canals radioelèctrics que conformen els distints múltiples digitals d'acord amb el que establix el present reial decret i el pla que aprova seran acordades d'ofici i de manera reglada per l'òrgan competent».  
En virtut d'això, i a proposta del president de la Generalitat, el Consell  
  
ACORDA  
  
Modificar l'Acord de 29 de juliol de 2011, del Consell, pel qual es van transformar les concessions per a l'explotació del servici públic de televisió digital terrestre d'àmbit autonòmic (canal 62 a Alacant, canal 60 a Castelló i canal 57 a València) a favor de les entitats Televisión Popular del Mediterráneo, SA i Las Provincias Televisión, SA, en llicències per a la prestació del servici de comunicació audiovisual de televisió digital terrestre d'àmbit autonòmic, de manera que el canal radioelèctric assignat en la província d'Alacant per al múltiple autonòmic passa a ser el canal 25 en lloc del canal 62.  
Contra el present acord, que posa fi a la via administrativa, es podrà interposar potestativament un recurs de reposició davant del Consell, en el termini d'un mes comptat des de l'endemà de la seua notificació o publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació o publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
Valencia, 31 d'octubre de 2014  
  
El conseller secretari del Consell,  
JOSÉ CÍSCAR BOLUFER